Fuji Mendiaren Hoei erupzioa - Wikipedia, entziklopedia askea.

# Fuji Mendiaren Hoei erupzioa

### Wikipedia(e)tik

Hōei erupzioak sortutako sumendi-errautsen erortzearen mapa
Hōei kraterra erakusten duen Fuji mendiaren ikuspegia

Fuji Mendiaren Hōei erupzioa (japonieraz 宝永大噴火 Hōei dai funka) 1707an (Hōei-ko laugarren urtea) gertatu zen.

Fuji Mendiak historian zehar hiru ikaragarrizko erupzio pairatu ditu: birritan Heian aroan (Enryaku eta Jogan erupzioak) eta behin Edo aroan (artikulu honetako Hōei erupzioa).

Nahiz eta labarik jaurti ez zuen, Hōei erupzioak sumendi-errauts kopuru itzela bota zuen, sumendiaren inguruko leku zabalen gainean sakabanatuta, Fuji Menditik ia 100 km dagoen Edo hirira iritsiz (gaurko Tokio). Errauts kopurua 800.000.000 m³ ingurukoa zenbatetsi zuten.

Erupzioa Fuji Mendiaren hego-mendebaldeko aldean gertatu zen, eta hiru tximinia berri sortu zituen, 1., 2., eta 3. Hōei-tximiniak izenekoak. Gaur arte hauxe izan da Fuji Mendiaren azken erupzioa.

## [aldatu] Hondamendi sekundarioak

Hōei erupzioaren hurrengo urtean, Sakawa ibaia gainezkatu zen sumendi-errautsaren jalkinaren ondorioz.

Sumendi-hondar jausiek Fuji Mendiaren ekialdeko soroak zabal-zabal estali zituzten. Soroak berreskuratzeko nekazariek sumendi-hondakinak zabortegiratu eta hondar-tontorrak egin zituzten. Euriak hondar-tontorrak zabortegietatik ibaietara behin eta berriro eroan eta ibai batzuen sakonera gutxitu zuen. Batez ere Sakawa ibaian sumendi-errauts kopuru handiek han-hemenka behin-behineko dikeak sortu zituzten. Hōei erupzioaren hurrengo urteko abuztuaren 7 eta 8ko euri-zaparradek sumendi-errauts eta lokatzaren olde bat sortu eta dikeak apurtu zituzten Ashigara lautada urpetzeko.

"http://eu.wikipedia.org../../../f/u/j/Fuji_Mendiaren_Hoei_erupzioa_7ba5.html"(e)tik eskuratuta

Kategoriak: Japoniako historia • Bulkanologia

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Català
- Česky
- Dansk
- English
- Español
- Suomi
- עברית
- Magyar
- Italiano
- 日本語
- 한국어
- Svenska
- 中文